വയറിനുള്ളില് കൊക്കെയ്ന് ഒളിപ്പിച്ച നൈജീരിയക്കാരന് അറസ്റ്റില് 11 കോടി രൂപ വില വരുന്ന കൊക്കെയ്ന് കണ്ടെത്തിയത് വയറ്റില് സ്കാനിങ് നടത്തി ബെംഗളുരു: വയറിനുള്ളില് ഒളിപ്പിച്ച നിലയില് കൊക്കെയ്നുമായി നൈജീരിയക്കാരന് ബെംഗളുരു വിമാനത്താവളത്തില് പിടിയിലായി. ദക്ഷിണാഫ്രിക്കയിലെ ജൊഹാനസ്ബര്ഗില് നിന്ന് ബെംഗളൂരു വിമാനത്താവളത്തില് എത്തിയ ആളാണ് പിടിയിലായത്. 11 കോടി രൂപ വില വരുന്ന കൊക്കെയ്ന് ആണ് വയറിനുള്ളില് ഒളിപ്പിച്ചിരുന്നത്. അധികൃതര്ക്ക് രഹസ്യം വിവരം ലഭിച്ചിരുന്നെങ്കിലും നടത്തിയ പരിശോധനയില് ഒന്നും കണ്ടെത്താനായിരുന്നില്ല. പിന്നീട് സ്കാനിങ് നടത്തിയാണ് കൊക്കെയ്ന് വയറിനുള്ളില് നിന്ന് കണ്ടെത്തിയത്. പൊതികളായാണ് ഇത് വയറിനുള്ളില് സൂക്ഷിച്ചിരുന്നത്. യുവാവിനെ ഡിആര്ഐ ഡയറക്ടറേറ്റ് ഓഫ് റവന്യൂ ഇന്റലിജന്സ് അറസ്റ്റ് ചെയ്തു. തുടര്ന്ന് ഇയാളെ ആശുപത്രിയിലെത്തിച്ച് കൊക്കെയ്ന് പുറത്തെടുത്തു. Stories you may Like